Qishloq joylarda uy-joylarni qurishda tadbirkorlarni jalb etish chora-tadbirlari tasdiqlandi

Prezidentning 28.11.2019 yildagi «Ipoteka krediti mexanizmlarini takomillashtirishga oid qo‘shimcha chora-tadbirlar to‘g‘risida»gi PF-5886-son Farmoniga muvofiq Qishloq joylarda ko‘p kvartirali uy-joylar quradigan tadbirkorlik sub'yektlarini aniqlash bo‘yicha tanlovlar o‘tkazish tartibi to‘g‘risidagi nizom tasdiqlandi.

 

Norma’ning yozishicha, 2020 yil 1 iyuldan boshlab:
Qoraqalpog‘iston Respublikasi Vazirlar Kengashi va viloyatlar hokimliklari tomonidan yer uchastkalari qurilishi rejalashtirilgan uy-joylar bo‘yicha qishloq xo‘jaligiga mo‘ljallangan sug‘oriladigan yerlar va o‘rmon fondi yerlari toifasiga kirmaydigan hamda aholini majburiy ko‘chirish xavfi bo‘lmagan taqdirda ajratiladi;
tumanlar (viloyatlar) hokimliklari huzuridagi yer uchastkalarini realizatsiya qilish masalalarini ko‘rib chiquvchi komissiyaning tarkibiga «O‘zgidromet» markazining hududiy bo‘linmalari vakillari kiritiladi;
qishloq joylarda ko‘p kvartirali uy-joylarni quradigan kompaniyalarni aniqlash bo‘yicha tanlov savdolarida g‘olib bo‘lgan pudrat tashkilotlari bilan investitsiya shartnomalari tuziladi, bunda tadbirkorlik sub'yektlari investitsiya majburiyatlarini o‘z zimmasiga oladi;
tortib kelinadigan va maydon ichki suv ta'minoti va kanalizatsiya tarmoqlari hamda avtomobil yo‘llarini qurish Ekologiya va atrof muhitni muhofaza qilish davlat qo‘mitasining hududiy bo‘linmalari ekspertizasi xulosalariga ko‘ra amalga oshiriladi.

 

Qishloq joylarda ko‘p kvartirali uy-joylar quradigan kompaniyalarni aniqlash bo‘yicha tanlovlarni tashkil etish va o‘tkazish Qurilish vazirligining hududiy bo‘linmalari huzuridagi konsalting markazlariga topshiriladi.

 

Hujjat 5.06.2020 yildan kuchga kirdi.